ফুডপান্ডার সঙ্গে সম্পর্ক চুকে যাওয়ার পর সচিনের সামনে এবার আরও একটা মাইলস্টোন। বাবা হবেন। মনে পড়ে সেই সময় ঘণ্টার পর ঘণ্টা কেটে যেত আলট্রাসনোগ্রাফি আর গাইনেকোলজিস্টের কাছে লাইন দিতে দিতে। ‘ঘণ্টার পর ঘণ্টা আমরা অপেক্ষায় থেকেছি। যদি অভিজ্ঞতা থেকে থাকে তাহলে জানবেন এটাই সবচেয়ে দীর্ঘ অপেক্ষা। ভাবতে শুরু করলাম এই অপেক্ষার সময়টা কীভাবে কমানো যায়’, বলেন সচিন। বার বার চেষ্টা করেও সচিন এবং তাঁর স্ত্রী অ্যাপয়েন্টমেন্ট পেতেন না বেশিরভাগ সময়। ‘কেন এইসব জায়গায় লাইন ঠিকভাবে পরিচালনা করা সম্ভব হয় না। হতে পারে প্রযুক্তি এই কাজ ঠিকভাবে করে দিতে পারে’, ভাবতে থাকেন সচিন। পুরনো সহযোদ্ধা শেলডন এবং টেস্টিখানার চিফ সেলস অফিসার সন্তোষকে নিয়ে স্মিঙ্ক লঞ্চ করেন সচিন। পুনের আটটি ক্লিনিকের সঙ্গে গাঁটছড়া বাঁধে নতুন সংস্থা।